કાકા સાથે બજારમાં જતી અને વહાલથી કહેતી કે કાકા મોસંબીવાળો બેઠો છે. મારા જન્મ પછી બીજી બહેન આવી. 14 વર્ષની થઈ ત્યારે વહાલા વીરાનું આગમન થયું અને ત્યાર પછી ભગવાનની દયાથી બીજો ભાઈ પણ મળ્યો. ચાર ભાઈ-બહેન, તેમાં સૌથી મોટી હું. પૂરા પરિવારમાં લાડકી. ફઈબા હીરાબહેન ખૂબ પ્રેમાળ. જ્યારે પણ મુંબઈથી જૂનાગઢ આવે ત્યારે મુંબઈનો આઇસ હલવો, મગની દાળ અને ખારી લઈ આવે. બન્ને બહેનો માટે ફ્રોકનું કપડું લઈ આવે તે લઈને અમે બન્ને બહેનોને ખૂબ આનંદ થતો.